text: Opdatering: Efterlyst 27-årig er fundet
  01 november 2017 kl. 15.47
  Politiet udsendte onsdag en efterlysning, efter en 27-årig mand forlod sit hjem mandag i nedtrykt sindstilstand. 
  En lille time efter politiet udsendte en efterlysning af en 27-årig mand, kunne de meddele, at han var i god behold.
  Den unge mand efterlod mandag klokken 14.30 sin families bopæl i Nordborg på Als i nedtrykt sindstilstand.
  Onsdag eftermiddag udsendte Syd- og Sønderjyllands Politi  en efterlysning. Men kort efter kunne politiet oplyse, at de havde været i kontakt med den efterlyste, der blev fundet i Nordborg, og har det godt.
  